প্রশ্ন (৫/৮৫) : প্রশিক্ষণ প্রাপ্ত কুকুরকে বিসমিল্লাহ বলে ছেড়ে দিলে, হালাল পশু শিকার করে মৃত অবস্থায় আনলে খাওয়া যাবে এবং কুকুরকে বাড়িতে রাখলে এক ওহোদ পাহাড় পরিমাণ নেকী নষ্ট হয়ে যাবে। এসব কথা কি সত্য?  - সৈয়দ ফয়েয  ধামতী, মীরবাড়ী, কুমিল্লা।  উত্তর : প্রশিক্ষণ প্রাপ্ত কুকুরের ক্ষেত্রে দুটি শর্ত রয়েছেঃ (১) যদি কুকুরটি নিজে মৃত পশুর কিছু অংশ না খেয়ে ফেলে (২) শিকার করার সময় অন্য কোন কুকুর যেন প্রশিক্ষিত কুকুরের সাথে শামিল না হয় (ছহীহ তিরমিযী হা/১৪৭০; ছহীহ নাসাঈ হা/৪২৬৫)। তিন শ্রেণীর কুকুর ছাড়া অন্য কোন কুকুর বাড়িতে রাখলে এক ক্বীরাত সমপরিমাণ নেকী কমে যাবে। সেগুলো হচ্ছে (১) পশু চরানোর কুকুর (২) শিকারী কুকুর (৩) ক্ষেত পাহারার কুকুর। উল্লেখ্য, এ তিন শ্রেণীর কুকুরই প্রশিক্ষণ প্রাপ্ত কুকুর (ছহীহ মুসলিম হা/১৫৭৫, কিতাবুল মুসাক্বাত; ছহীহ তিরমিযী হা/১৪৮৯)। তবে চোখের উপর সাদা চিহ্ন ওয়ালা কুচকুচে কালো কুকুর কোন অবস্থাতেই গ্রহণ করা যাবে না। কারণ এগুলো শয়তান, একে হত্যা করার নির্দেশ দেয়া হয়েছে (মুসলিম, মিশকাত হা/৪১০০, শিকার ও যবহ অধ্যায়, কুকুরের বর্ণনা অনুচ্ছেদ)।